בס"ד

**מצוות כיבוד הורים – דקלה יוספסברג מנחת הורים בגישת שפר**

האדם נמשל לעץ. מדוע? לכאורה האדם הוא יצור חי ומתפתח בשונה מעץ שאמנם הוא צומח אך אינו מתפתח ודינאמי כמו אדם שאלו תכונות בולטות בו. העץ לעולם קשור לשורשיו ובעת הניתוק אין בו חיות, הוא מת. כך הוא האדם. ההורים הם מה שמחייה אותנו, מייצב אותנו.

כל ניסיון בדור הזה להיות נבונים יותר מהדור הקודם יכשל בגדול.

מהו כיבוד הורים?

מקור 2 – מאכילו ומשקהו וכו'. רשימה של מעשים שהילדים מחויבים בהם כלפי ההורים.

מקור 3 – כיבוד שבלב. המשמעות הינה שרשימת המכולת המנויה במקור 2 אינה אבסולוטית. יש משמעות לכוונה הנלווית ולהקשר.

מקור 4 – מדוע הדיבר של כיבוד הורים בצד ימין? מצוות כיבוד הורים נכללת בקטגוריה של מצוות שבין אדם למקום. ההורים שלי ואף חמי וחמותי אינם בקטגוריה של בין אדם וחברו.

בסוגית נתינת שמות לילדים יש לא מעט הלכות. מה העומק בנתינת שם? האדם הראשון נתן שמות, קרי, הבין את משמעותם, שכן כידוע שמו של אדם מלמד על מהותו הפנימית. אם כן, ילדים אינם יכולים לקרוא בשמות להורים, וגם לקב"ה לא קוראים בשם, שכן גם הקב"ה וגם ההורים הם אינם ברי השגה.

כיבוד הורים זו עמדה נפשית. המשמעות של לא יעמוד במקומו - אני לא יכול להיות במעמד של ההורים שלי.

מקור 6 – אימא זו השכינה.

מקור 7 – סיפור של ר' טרפון. מה משמעות הפתרון התמוה של ר' טרפון? לכאורה הפתרון הפשוט הוא להרים את אימו או לחלופין לעמוד לצידה ולסייע לה בהליכה? ר' טרפון ניגש לכיבוד אמו במעדה נפשית של מלמטה למעלה. אם הוא ירים או יסייע מהצד הרי שהוא במקום זהה לאמו או חלילה מעליה, לכן הגישה למצוות כיבוד הורים היא מלמטה למעלה.

להמחשת ההבנה נצייר פירמידה – בשפיץ יש את הקב"ה שמכוון את הדרך. מתחתיו יש את ההורים והבסיס זה אנחנו.

פירמידה היא הצורה הגיאומטרית היציבה ביותר.

אנחנו הילדים בבסיס. לכבד הורים - המשמעות הינה להסתכל להורים מלמטה למעלה.

המציאות התרבותית הלא בריאה שבה אנו חיים היא פירמידה הפוכה – העולם שייך לצעירים. כיום הילד באופן הכי "טבעי" חש עמדה מתנשאת על ההורים שלו בטח ובטח אם הוא נדרש לטפל בהוריו.

סיפור על אימא שנושא הבריאות יקר לליבה והיא אינה רוצה שילדיה יאכלו מתוקים אבל אימא שלה/הסבתא של הילדים נותנת להם סוכר בלי הפסקה. מה ההצעה לפתרון הבעיה שניתן לאימא על ידי מנחת ההורים?

אם הילדים ניגשת לכל העניין ופונה לאימא שלה מלמעלה למטה. ההצעה לאימא הייתה שתשנה עמדה – תיגשי לאימך במעדה נפשית מלמטה למעלה. אל תשפטי אותה. את אורחת בבית לה. נוסיף ונאמר שמצד האמת אפילו בביתה שלה עמדת הנפש כלפי ההורים צריכה להיות מלמטה למעלה. האימא אכן החליטה ניגשת לאימא שלה מלמטה והיא משוחררת לגמרי.

בפועל מה שקרה הוא שעם תחילת השבת היא נתנה להם מעט סוכר אבל בבוקר הסבתא אמרה לילדים תפסיקו לאכול ממתקים ותתחילו לאכול אוכל ומהרגע הזה כמעט ולא נתנה להם ממתקים. כמובן שאין פה פתרון קסם ולא נס אלא עם הבנת הדינמיקה בין האימא לבת ובעקבות זאת שינוי העמדה הנפשית, נגענו בשורש הבעיה וממילא הבעיה נפתרה.

ננסה להבין את הדינמיקה – שהסבתא הבינה שהיא לא מקבלת את המקום שלה לכן היא הפעילה שריר. ברגע שהיא באה מלמטה הרי שחמותה הבינה שהיא קיבלה את המקום הטבעי שלה. כמובן שמדובר בתת מודע שלה.

פתרון כל הבעיות שיש לנו עם ההורים שלנו הם המפתח לפתרון בעיות רבות שיש לנו בחיים הן בזוגיות, הן בפרנסה ובנקודות נוספת שאנו מתמודדים איתן.

בינינו לבין הקב"ה יש צינור שעובר בו שפע ללא הגבלה. ההורים שלי נמצאים באמצע הצינור – מעין גורם מתווך. אם הצינור נקי וחלול השפע זורם ומגיע אלי. ברגע שיש בעיה בצינור הרי שיש הפרעות בשפע.

* הבנה זו שמערכת היחסים בין הילדים להורים משפיעה במגוון רחב של נושאים בחיים כאמור לעיל, היא מקובלת וידועה בלא מעט גישות בעולם היהדות בכלל ולא בגישת שפר בלבד.

ההורים כבית היוצר שלי:

רואים קשר הדוק בין השלמות הנפשית שלי לבין הכיבוד ההורים שלי.

כל מוצר שהוא חלק ממותג חזק, אנו מבינים שגם המוצר איכותי וטוב. אין לנו צל של ספק שנעלי נייק הם חלק ממותג חזק, בית יותר איכותי ולכן הן איכותיות. אם אני רואה את הבית שלי כפירמה, כמותג איכות אז גם אני מוצר איכותי, אני דבר טוב. אם התחושות שלי ביחס להורי הם של כישלון, מערכת יחסים מעורערת ולא תקינה ואני מייחס להם ביקורת ותכונות לא טובות זה משדר באופן ישיר אלי ולביטחון העצמי שלי

לסיכום הקשר בין הביטחון העצמי שלי למערכת היחסים שלי עם ההורים שלי:

1. תחושת הערך – שאני יוצא מבית יוצר טוב אני טוב.
2. שאני קשורה להורים מלמטה אני שייכת. שייכות זה צורך קיומי וזה מה שמניע אותנו בחיים. שייכות לקבוצה, לכלל ובטח להורים. מצוות כיבוד הורים משמעותה אני מחוברת למקום הטבעי שלי – "על האדמה".
3. שאני חוזר להיות ילד אני מאפשר להורים שלי לאהוב אותי וכך אני שלם ובטוח בעצמי יותר.

כיצד כיבוד הורים מרפאים את חיי?

כיבוד הורים נותן לי עמדה נפשית מאוזנת לכלל מערכות היחסים שלי בחיים. מידת הענווה היא התשתית. העולם לא בא לשרת אותי ולא הכל סובב אותי, אלא מה עלי לתת לחברה ולמסגרות הסובבות אותי.

שורש המידות הרעות היא הגאווה. שורש המידות הטובות היא הענווה. אם זו התחושה שמלווה אותי אזי זה נותן לי מקום מאוד טוב בעולם, שכן איני מצפה כל הזמן לקבל ולהישען על האחרים. כאשר אין ציפייה אין אכזבה.

הנקה – כמות החלב היא לפי מידת הדרישה של התינוק. אם הילד לא יונק אזי זה כואב ובנוסף החלב מתייבש. שאני מגיע מלמעלה ואני אומר לעצמי מה יש להורה לתת לי אזי ההורה מתנוון ביכולת שלו לעזור לי. ברגע שאני חוזר למקום הטבעי שלהיות מלמטה אזי גם ההורה יהיה במקום הטבעי שלו של נתינה ועליונות בריאה.

כל קונפליקט שיש לי עם ההורים זה אומר שאני למעלה. אם הייתי למטה אזי לא היה קונפליקט. מזמין אותי לעשות עבודה, לחזור למקום הטבעי שלי.

מישהי שהציפה בעיה שאימא שלה מעירה לה כל הזמן על האוכל למרות שהיא מכבדת אותה בלי הפסקה. הבירור שנעשה הוא שבמקום ששם אני מקבלת את הביקורת זה המקום שבו אני למעלה ועלי לעשות עבודה עם עצמי.

האישה חיה בתודעה שהיא מזלזלת בעקרות בית שרק מבשלות. היא לעומת אותן עקרות בית מנצלת את הזמן עד תום ובמקביל לבישולים שומעת שיעורי תורה. העבודה שלה הייתה שהיא לא בזה יותר לאימא שלה ובכלל לעקרות בית. מיותר לציין שהבעיה נפתרה. היו לה לא מעט מחלוקות עם אימא שהמשיכו אבל הביקורות על האוכל חלפו מן העולם.

הפסיכולוגיה המודרנית מפנה את האצבע לאחר ולחפש מי אשם ובאמצעות מה שלמדנו כעת בנושא כיבוד הורים האצבע מופנית אליך. האחריות שלך.

הרב שטיינמן - הגלות האחרונה גלות אדום. מה זכה עשיו? כיבוד הורים. לכן יש יצר הרע גדול בנקודה הזו בדור שלנו ובזה צריך להילחם כדי לסיים את הגאולה ולזרז את בואו של משיח.

משיח יהיה אדם שלא פגום בכיבוד הורים ולכן אסתר המלכה היה לה כוח להציל את ישראל כי לא היה לה אב וממילא לא פגמה במצוות כיבוד הורים.

נבואתו האחרונה של מלאכי נוגעת אף היא בנקודה הזו בדיוק – "והשיב לב אבות על בנים ולב בנים על אבותם".

 ערך וסיכם – אלי מזרחי